india vs south africa: sourav ganguly backs virat kohli to continue with shikhar dhawan, rohit sharma
కోహ్లీ.. జట్టును మార్చొద్దు: కెప్టెన్‌కు గంగూలీ బాసట
రెండో టెస్టులో జట్టు ఎంపిక విషయంలో భారత మాజీ కెప్టెన్ సౌరభ్ గంగూలీ‌ విరాట్ కోహ్లిని సమర్థించాడు.
TNN | Updated:
Jan 12, 2018, 02:52PM IST
తొలి టెస్టులో కోహ్లి సేన ఓటమి తర్వాత భారత జట్టు కూర్పుపై ప్రశ్నలు ఉత్పన్నమయ్యాయి. విదేశీ గడ్డపై అద్భుతమైన ట్రాక్ రికార్డ్ ఉన్న అజింక్య రహానేను కాదని రోహిత్ శర్మకు తుది జట్టులో చోటు కల్పించడం, కేఎల్ రాహుల్&zwnj;ను పక్కనబెట్టడం పట్ల విమర్శలు వచ్చాయి. ఇటీవలి ప్రదర్శన ఆధారంగానే రోహిత్&zwnj;కు అవకాశం కల్పించామని కోహ్లి తన నిర్ణయాన్ని సమర్థించుకున్నాడు.
రెండో టెస్టులో కేఎల్ రాహుల్, అజింక్య రహానేలకు తుది జట్టులో చోటు కల్పించాలనే డిమాండ్ వినిపిస్తోంది. కాగా, జట్టులో ఎలాంటి మార్పులు చేయొద్దని మాజీ కెప్టెన్ సౌరభ్ గంగూలీ సూచిస్తున్నాడు. న్యూలాండ్స్&zwnj;లో జరిగిన తొలి టెస్ట్ అద్భుతంగా సాగిందని, బౌలర్లు అద్భుతంగా రాణించారని గంగూలీ చెప్పుకొచ్చాడు.
మిగతా టెస్టుల్లోనూ భారత బౌలర్లు ప్రత్యర్థిని రెండుసార్లు ఆలౌట్ చేయాలి. భారత్&zwnj;ను తీవ్రంగా ఆందోళనకు గురి చేస్తోన్న సమస్య బ్యాటింగ్ వైఫల్యం. కాబట్టి బ్యాట్స్&zwnj;మెన్ ఎక్కువ సేపు క్రీజులో ఉండి, పరుగులు చేయడానికి ప్రయత్నించాలి. ఓటమి ఎదురయ్యాక తుది జట్టులో చోటు దక్కని ఆటగాళ్ల విషయం చర్చకు రావడం సాధారణమే. విరాట్ కోహ్లి ఈ విషయాల గురించి చింతించొద్దు. కేఎల్ రాహుల్, రహానేలకు విదేశాల్లో మెరుగైన రికార్డ్ ఉంది. కానీ కోహ్లి ప్రస్తుత ఫామ్&zwnj;ను బట్టి జట్టును ఎంపిక చేశాడు. రెండో టెస్టులోనూ అదే కొనసాగించాలని గంగూలీ సూచించాడు.